ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                     Na rokovanie vlády SR
                                                                                                     dňa 28. septembra 2005
                                                                                                     K materiálu č. 16787/2005
                                                                                                     K bodu č.  17

S T A N O V I S K O

k návrhu na uzavretie Dodatkového protokolu Medzi vládou Slovenskej republiky a vládou Čínskej ľudovej republiky k Dohode medzi vládou Českej a Slovenskej Federatívnej Republiky a vládou Čínskej ľudovej republiky o podpore a vzájomnej ochrane investícií

I

     Návrh na uzavretie Dodatkového protokolu Medzi vládou Slovenskej republiky a vládou Čínskej ľudovej republiky k Dohode medzi vládou Českej a Slovenskej Federatívnej Republiky a vládou Čínskej ľudovej republiky o podpore a vzájomnej ochrane investícií predkladá na rokovanie vlády podpredseda vlády a minister financií Slovenskej republiky Ivan Mikloš.

II 

Pôvodná dohoda medzi vládou Českej a Slovenskej Federatívnej Republiky a  o podpore a vzájomnej ochrane investícií bola podpísaná 4. decembra 1991 v Pekingu a platnosť nadobudla  1. decembra 1992.

Podmienkou členstva Slovenskej republiky v Európskej únii je zosúladenie dohôd o podpore investícií podpísaných s tretími krajinami so záväzkami vyplývajúcimi z členstva Slovenskej republiky v Európskej únii. Z toho dôvodu je potrebné upraviť tiež uvedenú dohodu s Čínskou ľudovou republikou.

III

     Dodatkový protokol medzi vládou Slovenskej republiky a vládou Čínskej ľudovej republiky k Dohode medzi vládou Českej a Slovenskej Federatívnej Republiky a vládou Čínskej ľudovej republiky o podpore a vzájomnej ochrane investícií je bilaterálnou medzinárodnou  prezidentskou zmluvou  a medzinárodnou hospodárskou zmluvou všeobecnej povahy. Podľa čl. 7 ods. 4 ústavy sa pred jej ratifikáciou vyžaduje súhlas Národnej rady Slovenskej republiky. Nemá prednosť pred zákonmi podľa čl. 7 ods. 5 ústavy.

IV

    Sekcia vládnej legislatívy Úradu vlády Slovenskej republiky  odporúča vláde Slovenskej republiky  návrh na uzavretie Dodatkového protokolu medzi vládou Slovenskej republiky a vládou Čínskej ľudovej republiky k Dohode medzi vládou Českej a Slovenskej Federatívnej Republiky a vládou Čínskej ľudovej republiky  o podpore a vzájomnej ochrane investícií  v predloženom znení   s c h v á l i ť.

V Bratislave 26. septembra 2005
Vypracoval: Pavel  K a n k a

                                                                                    Štefan  G r m a n
                                                                                generálny riaditeľ
                                                                          sekcie vládnej legislatívy